DRT:ส่งซิกไตรมาส 1/60 ธุรกิจเติบโตเด่นเหตุดีมานด์วัสดุก่อสร้างซ่อมแซมบ้านเพิ่ม
DRT:ส่งซิกไตรมาส 1/60 ธุรกิจโตเด่น เหตุดีมานด์วัสดุก่อสร้างซ่อมแซมบ้านเพิ่ม
12 ม.ค. 2560

บล.เคจีไอ ระบุในบทวิเคราะห์วันนี้(12 ม.ค.) ว่า บริษัท ผลิตภัณฑ์ตราเพชร จำกัด (มหาชน) หรือ DRT (เป้าพื้นฐาน 5.6 บาทยังเป็นเป้าปี 2559) 1)ประเมินผลการดำเนินงานไตรมาส 1/60 มีแนวโน้มเติบโตเด่นจาก i) High season ii) หากปัญหาน้ำท่วมภาคใต้จบเร็ว คาดดีมานด์วัสดุก่อสร้างเพื่อซ่อมแซมที่อยู่อาศัยมีโอกาสเพิ่มขึ้นในช่วงปลายไตรมาส iii) ราคาสินค้าเกษตรฟื้นตัว เป็นบวกต่อกำลังซื้อของผู้บริโภคในต่างจังหวัด
2) ฝ่ายวิจัยฯประเมินกำไรปี 2560 = 440 ล้านบาท (EPS 0.42 บาท/หุ้น) คิดเป็น PE ที่ต่ำเพียง 13.2 เท่า (ถูกเมื่อเทียบกับค่าเฉลี่ยย้อนหลัง 5 ปี = 16 เท่า และเทียบกับอัตราการเติบโตของกำไรเฉลี่ยปีละ 15%) 3) ประเมินแนวรับ 5.50 บาท แนวต้าน 5.90 บาท หากทะลุผ่านแนวต้านดังกล่าวได้ ประเมินมีโอกาสทดสอบแนวต้านถัดไปที่ 6.20 บาท (Stop loss 5.2 บาท)